Source: http://www.ucps.sk/Poriadok_Komory_SFZ_pre_riesenie_sporov_uplne_platne_znenie_od_12_12_2017
Timestamp: 2020-07-13 08:04:35+00:00
Document Index: 8297460

Matched Legal Cases: ['čl. 37', 'čl. 2', 'čl. 6', 'čl. 36', 'čl. 37', '§ 19', '§ 4']

UčPS - Poriadok Komory SFZ pre riešenie sporov - úplné platné znenie (schválené VV SFZ dňa 12.12.2017)
Poriadok Komory SFZ pre riešenie sporov - úplné platné znenie (schválené VV SFZ dňa 12.12.2017) NEPREČÍTANÉ
18.12.2017, pracovná skupina SFZ
PRÁVNE INŠTITÚTY / TÉMY: Pôsobnosť orgánov SFZ,	Stanovy SFZ,	Konferencia SFZ,	Hlavné činností SFZ,	Rozhodovanie športových sporov,	Poslanie a ciele SFZ,	Národná komora pre riešenie sporov (NDRC),	Mimosúdne riešenie sporov,	Disciplinárne konanie,	Postavenie hráčov v orgánoch SFZ
POJMY: SFZ - Slovenský futbalový zväz,	UEFA (Európska futbalová asociácia),	orgány SFZ,	orgány na riešenie sporov,	právomoci (kompetencie),	FIFA (Medzinárodná futbalová federácia),	orgány združenia,	disciplinárny orgán
Zmeny a doplnenia Poriadku komory SFZ pre riešenie sporov (schválené VV SFZ dňa 12. decembra 2017)
Komora je orgánom na riešenie sporov,[1] ktorý má právomoc prerokúvať a rozhodovať
spory medzi osobami s príslušnosťou k SFZ[2] a spory medzi osobami s príslušnosťou k SFZ a SFZ vzniknuté v súvislosti so športovou činnosťou vyplývajúce z predzmluvných vzťahov a zmluvných vzťahov,
Komora má právomoc preskúmavať súlad predpisov osôb s príslušnosťou k SFZ s predpismi SFZ, UEFA a FIFA alebo so zákonom č. 440/2015 Z. z. o športe a o zmene a doplnení niektorých zákonov (ďalej len “zákon o športe”).
Ak komora nemá pôsobnosť vo veci konať, postúpi vec bezodkladne orgánu, ktorý považuje za príslušný vo veci konať a oznámi to účastníkom konania.
šiesti členovia za kluby profesionálneho futbalu[3] a
dvaja členovia za kluby amatérskeho futbalu[4] a
ôsmich členov zastupujúcich hráčov, z toho
šiesti členovia za hráčov profesionálneho futbalu a
dvaja členovia za hráčov amatérskeho futbalu.
zánikom výkonu funkcie z dôvodu nečinnosti podľa čl. 37 ods. 6 písm. d) Stanov SFZ,
Predsedu komory a podpredsedu komory volí a odvoláva konferencia SFZ.[5] Kandidátov na predsedu komory a podpredsedu komory navrhuje plénum komory z osôb navrhnutých členmi SFZ. Za kandidáta na predsedu komory a podpredsedu komory je navrhnutý kandidát, ktorý získal kvalifikovanú väčšinu[6] hlasov všetkých členov komory zvolených za hráčov a kvalifikovanú väčšinu hlasov všetkých členov komory zvolených za kluby. Každý člen komory má pri schválení návrhu kandidáta na predsedu komory a podpredsedu komory jeden hlas.
Šiestich členov komory podľa článku 5 ods. 1 písm. c) prvého bodu navrhujú a volia kluby profesionálneho futbalu a dvoch členov komory podľa článku 5 ods. 1 písm. c) druhého bodu navrhujú a volia kluby amatérskeho futbalu. Každý klub má jeden hlas.
Šiestich členov komory podľa článku 5 ods. 1 písm. d) prvého bodu volia aktívni hráči5c) profesionálneho futbalu a dvoch členov komory podľa článku 5 ods. 1 písm. d) druhého bodu volia aktívni hráči amatérskeho futbalu. Každý aktívny hráč má jeden hlas.
Kandidátov na členov komory podľa článku 5 ods. 1 písm. d) prvého bodu navrhujú aktívni hráči profesionálneho futbalu, združenie profesionálnych hráčov, ktoré je v čase voľby členom SFZ a FIFPro[7] alebo iné združenie zastupujúce záujmy hráčov profesionálneho futbalu, ktoré je v čase voľby členom SFZ. Kandidátov na členov komory podľa článku 5 ods. 1 písm. d) druhého bodu navrhujú aktívni hráči amatérskeho futbalu alebo združenie zastupujúce záujmy hráčov amatérskeho futbalu, ktoré je v čase voľby členom SFZ.
Ak zanikne funkcia člena komory pred uplynutím jeho funkčného obdobia alebo ak je člen komory zvolený za predsedu komory alebo podpredsedu komory, na jeho miesto nastúpi na zostávajúcu časť funkčného obdobia nezvolený kandidát za príslušnú záujmovú skupinu podľa článku 5 ods. 1 písm. c) prvého bodu alebo druhého bodu alebo písm. d) prvého bodu alebo druhého bodu, ktorý získal vo voľbách najvyšší počet hlasov; inak sa vykoná doplňujúca voľba.
Voľby členov komory podľa odsekov 3 a 4 a doplňujúca voľba podľa odseku 6 sa uskutočňujú prostredníctvom ISSF postupom podľa osobitného predpisu SFZ.[8]
Spor, ktorého predmetom je porušenie zmluvných povinností v profesionálnom futbale, prerokúva a rozhoduje senát profesionálneho futbalu zložený z predsedu alebo podpredsedu komory, jedného člena komory zvoleného za kluby profesionálneho futbalu a jedného člena komory zvoleného za hráčov profesionálneho futbalu. Predseda alebo podpredseda komory má v senáte postavenie predsedu senátu podľa poradia prerokúvanej veci.
Spor, ktorého predmetom je porušenie zmluvných povinností v amatérskom futbale, prerokúva a rozhoduje senát amatérskeho futbalu zložený z predsedu alebo podpredsedu komory, jedného člena komory zvoleného za kluby amatérskeho futbalu a jedného člena komory zvoleného za hráčov amatérskeho futbalu. Predseda alebo podpredseda komory má v senáte postavenie predsedu senátu podľa poradia prerokúvanej veci.
Ak je jednou zo strán sporu hráč alebo klub, ktorý v čase vzniku sporu pôsobil v profesionálnom futbale, spor prerokuje a rozhodne senát profesionálneho futbalu.
Ak vznikne pochybnosť, či má spor prerokovať a rozhodnúť senát profesionálneho futbalu alebo senát amatérskeho futbalu, o príslušnosti na vybavenie veci rozhodne kompetenčný senát komory zložený z predsedu komory, podpredsedu komory, dvoch členov komory zvolených za profesionálny futbal, z toho jeden za hráčov a jeden za kluby, a dvoch členov komory zvolených za amatérsky futbal, z toho jeden za hráčov a jeden za kluby; pri rovnosti hlasov je rozhodujúci hlas predsedu komory.
Vec podľa článku 33 prerokúva a rozhoduje senát zložený z troch členov komory určených podľa odseku 7; predsedu senátu určí predseda komory.
Senát rozhoduje uznesením na základe hlasovania členov senátu. Senát je uznášaniaschopný, ak sú prítomní všetci členovia senátu. Na prijatie uznesenia senátu sa vyžaduje nadpolovičná väčšina hlasov všetkých členov senátu. Každý člen senátu má jeden hlas. Pri rovnosti hlasov je rozhodujúcim hlas predsedu senátu. Hlasovanie senátu je možné uskutočniť aj na základe hlasovania per rollam postupom podľa osobitného predpisu SFZ.[9] Z hlasovania senátu sa vyhotovuje zápisnica v Informačnom systéme slovenského futbalu (ďalej len “ISSF”).
určuje predsedu senátu podľa článku 7 ods. 6
je klub člena komory účastníkom konania alebo je člen komory vo vzťahu k účastníkovi konania alebo jeho zástupcovi považovaný za blízku osobu.[10]
Ak boli z prerokúvania a rozhodovania veci podľa článku 7 ods. 2 alebo ods. 3 vylúčení všetci členovia komory zastupujúci príslušnú záujmovú skupinu sporovej strany, rozhodne vo veci plénum komory. Vylúčený člen komory sa v takom prípade nesmie zúčastniť rokovania ani hlasovania pléna komory.
Účastníkom konania môže byť hráč alebo klub, ktorý má príslušnosť k SFZ, alebo ktorý v čase rozhodujúcom pre vznik sporu mal príslušnosť k SFZ. Účastníkom konania môže byť aj SFZ.
Účastník konania môže byť zastúpený alebo sa nechať zastúpiť.[11]
Konanie komory sa začína dňom doručenia písomného[12] návrhu na začatie konania (ďalej len “návrh”).
Lehoty určené komorou nemôžu byť dlhšie ako desať dní. V odôvodnených naliehavých prípadoch môže byť lehota skrátená na 48 hodín.
Lehoty určené komorou môžu byť predĺžené zo závažných dôvodov na základe odôvodnenej žiadosti účastníka konania podanej pred uplynutím lehoty. Účastník konania môže požiadať o predĺženie lehoty len jeden krát, najviac o 10 dní.
Ak sa účastník konania k predloženému návrhu nevyjadrí v určenej lehote, rozhodne komora vo veci na základe dostupných dokumentov a dôkazov.
Pred začatím konania môže komora nariadiť predbežné opatrenie, ak je potrebné, aby boli dočasne upravené pomery účastníkov konania, alebo ak je obava, že by bol výkon rozhodnutia komory ohrozený. V sporových veciach sa primerane použijú ustanovenia o neodkladnom opatrení podľa osobitného predpisu.[13]
Komora pred začatím výsluchu svedka overí identitu svedka a oboznámi ho s následkami nepravdivej výpovede.[14]
Odôvodnenie rozhodnutia je spoplatnené podľa sadzobníka poplatkov.
Podanie žiadosti podľa odseku 1 má odkladný účinok (rozhodnutie komory nenadobúda právoplatnosť a vykonateľnosť); to neplatí, ak ide o rozhodnutie o nariadení predbežného opatrenia. Ak osoba oprávnená na podanie odvolania požiadala o odôvodnenie rozhodnutia v lehote podľa odseku 1, lehota na podanie odvolania podľa článku 36 ods. 2 začína plynúť doručením odôvodnenia rozhodnutia podľa odseku 4
Účastník konania uhrádza len trovy konania, ktoré vznikli v súlade s týmto poriadkom. Trovami konania sú najmä hotové výdavky účastníkov konania a ich zástupcov, trovy na vykonanie dôkazov, poplatky za konanie pred komorou, administratívne náklady, odmena odborníka, odmena tlmočníka, odmena za zastupovanie účastníka konania advokátom vo výške tarifnej odmeny podľa advokátskej tarify určenej osobitným predpisom[15] a iné náklady spojené s konaním, ktoré boli komore riadne preukázané.
O nároku na náhradu trov konania rozhodne komora aj bez návrhu v rozhodnutí o veci samej. Ak ide o priznanie náhrady trov konania v konaní, v ktorom účastníka konania zastupoval advokát, advokát je povinný trovy právneho zastúpenia vyčísliť najneskôr do troch pracovných dní od vyhlásenia rozhodnutia vo veci samej. Ak advokát v tejto lehote trovy právneho zastúpenia nevyčísli, komora mu náhradu trov právneho zastúpenia neprizná. Trovy konania hradia účastníci konania podľa pomeru ich úspešnosti vo veci.
Článok 36 - Odvolanie
Proti rozhodnutiu komory je prípustné odvolanie, o ktorom rozhoduje odvolací senát komory (ďalej len “odvolací senát”). Rozhodnutia komory v prvom stupni nepodliehajú preskúmavacej pôsobnosti odvolacej komisie SFZ podľa článku 60 ods. 8 Stanov SFZ.
Lehota na podanie odvolania proti rozhodnutiu je 15 dní a začína plynúť odo dňa nasledujúceho po dni doručenia rozhodnutia účastníkovi konania. Ak osoba oprávnená na podanie odvolania požiadala o odôvodnenie rozhodnutia v lehote podľa článku 31 ods. 1, lehota na podanie odvolania začína plynúť od doručenia odôvodnenia rozhodnutia podľa článku 31 ods. 4.
Odvolanie musí obsahovať tieto náležitosti
označenie orgánu, ktorému je určené,
označenie účastníka konania, ktorý ho podáva, v rozsahu meno, priezvisko a adresa fyzickej osoby alebo názov a sídlo právnickej osoby a meno, priezvisko, funkcia a adresa alebo názov a sídlo zástupcu, ak je odvolateľ zastúpený,
označenie rozhodnutia komory, proti ktorému je odvolanie podané,
dôvody odvolania,
označenie dôkazov, ktoré majú byť v odvolacom konaní použité,
rozsah, v ktorom rozhodnutie napáda a čoho sa odvolateľ domáha,
podpis odvolateľa, ak odvolanie nebolo podané prostredníctvom ISSF,
doklad o úhrade poplatku za odvolanie, ak sa poplatok neplatí prostredníctvom mesačnej zbernej faktúry.
Odvolanie podľa odseku 3 písm. d) možno odôvodniť len tým, že
komora nesprávnym procesným postupom znemožnila strane, aby uskutočňovala jej patriace procesné práva, a to v takej miere, že došlo k porušeniu práva na spravodlivý proces prejednania a rozhodnutia veci,
rozhodoval vylúčený člen komory alebo nesprávne obsadený senát komory,
komora nevykonala účastníkom navrhnuté dôkazy, potrebné na zistenie rozhodujúcich skutočností,
zistený skutkový stav neobstojí, pretože sú prípustné ďalšie dôkazy, ktoré nemohli byť účastníkom uplatnené v súlade s článkom 20,
komora dospela na základe vykonaných dôkazov k nesprávnym skutkovým zisteniam, alebo
rozhodnutie komory vychádza z nesprávneho právneho posúdenia veci.
Ak odvolanie nespĺňa náležitosti podľa odseku 3, komora vyzve odvolateľa, aby nedostatok odstránil v určenej lehote.
Ak zistený nedostatok odvolania nebude odstránený v lehote určenej podľa odseku 5, komora konanie o odvolaní zastaví.
Odvolanie proti rozhodnutiu komory má odkladný účinok.
Článok 36a - Odvolací senát
O odvolaniach proti rozhodnutiam komory rozhoduje odvolací senát ako orgán druhého stupňa.
Odvolací senát má piatich členov a je zložený z
predsedu odvolacieho senátu,
dvoch členov komory za kluby a
dvoch členov komory za hráčov.
Predsedom odvolacieho senátu je predseda komory, ak v prvom stupni vo veci rozhodoval ako predseda senátu podpredseda komory; ak v prvom stupni vo veci rozhodoval ako predseda senátu predseda komory, predsedom odvolacieho senátu je podpredseda komory.
Členov odvolacieho senátu v danej veci vymenúva predseda odvolacieho senátu. Členom odvolacieho senátu v konaní o odvolaní nemôže byť člen komory, ktorý v tejto veci rozhodoval ako člen senátu v prvom stupni.
Rozdeľovanie práce v rámci rozhodovacej činnosti odvolacieho senátu sa riadi zásadou náhodilosti prideľovania vecí jednotlivým členom komory tak, aby sa dodržala zásada ich rovnomerného zaťaženia.
Odvolací senát je viazaný odvolacími dôvodmi podľa článku 36 ods. 4 a rozsahom odvolania podľa článku 36 ods. 3 písm. f).
Článok 36b - Rozhodnutie o odvolaní
Predseda odvolacieho senátu poverí jedného z členov odvolacieho senátu prípravou podkladov potrebných na rozhodnutie odvolacieho senátu ako spravodajcu.
Odvolací senát rozhoduje uznesením s odôvodnením na základe hlasovania členov odvolacieho senátu. Odvolací senát je uznášaniaschopný, ak sú prítomní všetci členovia odvolacieho senátu. Na prijatie uznesenia odvolacieho senátu sa vyžaduje nadpolovičná väčšina hlasov všetkých jeho členov. Každý člen odvolacieho senátu má jeden hlas. Pri rovnosti hlasov je rozhodujúcim hlas predsedu odvolacieho senátu. Hlasovanie odvolacieho senátu je možné uskutočniť aj na základe hlasovania per rollam postupom podľa osobitného predpisu SFZ.
Odvolací senát rozhodne vo veci tak, že
konanie zastaví, ak nie sú splnené podmienky na konanie a rozhodnutie vo veci, alebo ak je na základe zistených okolností ďalšie konanie neúčelné,
zamietne odvolanie, ak napadnuté rozhodnutie bolo vydané v súlade s právnymi predpismi, predpismi a rozhodnutiami SFZ, UEFA alebo FIFA,
zmení napadnuté rozhodnutie, ak nebolo vydané v súlade s právnymi predpismi, predpismi alebo rozhodnutiami SFZ, UEFA alebo FIFA alebo im odporuje a na základe zisteného skutkového stavu možno rozhodnúť vo veci alebo
zruší napadnuté rozhodnutie a vráti vec so záväzným stanoviskom orgánu prvého stupňa, ktorého rozhodnutie na základe odvolania zrušil, na nové konanie a rozhodnutie.
Rozhodnutie odvolacieho senátu je pre členov SFZ, ktorých sa týka, záväzné.
Proti rozhodnutiu odvolacieho senátu nie je prípustné odvolanie. Rozhodnutia odvolacieho senátu nepodliehajú preskúmavacej pôsobnosti odvolacej komisie SFZ podľa článku 60 ods. 8 Stanov SFZ.
Poplatok za odôvodnenie rozhodnutia vo veci samej v prvom stupni podľa článku 31 je 300 Eur.
Poplatok za odôvodnenie rozhodnutia, ktoré nie je rozhodnutím vo veci samej v prvom stupni, je 100 EUR.
Ak osoba po vyžiadaní odôvodnenia rozhodnutia a uhradení poplatku za odôvodnenie rozhodnutia podľa odseku 9 alebo odseku 10 nepodá proti rozhodnutiu odvolanie, komora na žiadosť vráti 50% uhradeného poplatku za odôvodnenie rozhodnutia.
Poplatok za odvolanie podľa článku 36 je 300 Eur. Ak osoba oprávnená na podanie odvolania pred podaním odvolania podala žiadosť o odôvodnenie rozhodnutia vo veci samej, za poplatok za odvolanie sa považuje uhradený poplatok za odôvodnenie rozhodnutia.
Článok 39a - Prechodné ustanovenia k úpravám účinným od 12. decembra 2017
Ak nie je ustanovené inak, platí tento poriadok aj na konania začaté predo dňom nadobudnutia jeho účinnosti.
V konaniach začatých predo dňom nadobudnutia účinnosti tohto poriadku konajú a rozhodujú senáty komory v pôvodnom zložení.
Právne účinky úkonov, ktoré v konaní nastali predo dňom nadobudnutia účinnosti tohto poriadku, zostávajú zachované.
Tento poriadok schválil výkonný výbor SFZ dňa 12. decembra 2017 a účinnosť nadobúda dňom jeho schválenia okrem bodov 1 (čl. 2), 7 (čl. 6 ods. 1), 22 až 24 (čl. 36, 36a, 36b) a bodu 25 odseku 11 a 12 (čl. 37 ods. 11 a 12), ktoré nadobúdajú účinnosť dňom schválenia zmien článkov 59 a 60 stanov SFZ.
Článok 2 písm. f) Stanov SFZ.^
§ 19 ods. 1 písm. f) a k) zákona č. 440/2015 Z. z.^
Článok 2 písm. p) Stanov SFZ.^
§ 4 ods. 6 zákona č. 440/2015 Z. z. v znení zákona č. 354/2016 Z. z.^